पर वह इस बात से बिल्‍कुल राजी नहीं थी। इंडिया की फैशनपरस्‍त लडकी इंगलैंड जाकर तुषार के जीवन से भी निकलने से बाज नहीं आएगी। तुषार बडा ही भोला भाला लडका है, उसकी जिंदगी के साथ खिलवाड करने का उन्‍हें कोई अधिकार नहीं। तुषार को पैसे की कोई कमी नहीं है। उसे अपने मानसिक स्‍तर के समकक्ष लडकी की आवश्‍यकता है। तीस वर्ष पहले मुकुल के स्‍तर की लडकी न चुनकर बाबूजी ने एक गल्‍ती की थी, आज वे उससे बडी गल्‍ती दुहराने जा रहे हैं। वह ऐसा नहीं होने देगी, पर वह विरोध करे तो करे कैसे? उसे तो हिम्‍मत ही नहीं थी।